ધારો કે તમે અમેરિકા ફરવા ગયા છો અને ન્યૂ યોર્ક શહેરમાં એમ્પાયર સ્ટેટ બિલ્ડિંગની મુલાકાત લઈ રહ્યા છો. આ ગગનચૂંબી ઇમારતના 102મા માળે આવેલા ઓબ્ઝર્વેશન ડેક પરથી ચોતરફ વિસ્તરેલા શહેરની સ્કાયલાઇન ન જુઓ તો ન્યૂ યોર્કની મુલાકાત અધૂરી ગણાય છે. ઇમારતની ટોચે આવેલી અગાશીએથી ચારેતરફ નજર દોડાવીને જુઓ અથવા થોડા ડોલર કે સેન્ટ ચૂકવીને પેલા બાઇનોક્યુલરમાંથી જુઓ તો ન્યૂ યોર્ક શહેર કેવું દેખાય?